Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: a 45/2003. (XII. 29.) PM rendelethez
Paragraph Index: 2706

d) Melléktermékek. Meg kell azonban jegyezni, hogy a fenti ilyen anyagokat nem minden esetben tekintik az árucsoporthoz tartozó Megjegyzés (1) bekezdés a) pontjában megengedett „szennyezõdés”-nek. Amennyiben ezeket az anyagokat szándékosan hagyták benne a termékben azért, hogy azt különlegesen alkalmassá tegyék valamilyen használatra, vagy abból a célból, hogy valamilyen speciális használatra való alkalmasságát javítsák, akkor azokat nem lehet megengedett szennyezõdésnek tekinteni. Nem tartozik ide például a metilacetátból álló termék metanol tartalommal, amelyben a metanolt abból a célból hagyták benne, hogy oldószernek való alkalmasságát javítsák (38 14 vtsz.). Egyes vegyületekre (pl. az etán, benzol, fenol, piridin) a 29 01, 29 02, 29 07 és a 29 33 vtsz.-okhoz tartozó Magyarázat speciális tisztasági kritériumot tartalmaz. Ebbe az árucsoportba tartozó elkülönített, egységes, vegyileg meghatározott vegyületek lehetnek vízben oldottak is. A 28. Árucsoporthoz tartozó Általános rendelkezésekben foglalt elõírásokhoz hasonlóan ez az árucsoport is magában foglalja mind a nem vizes oldatokat, mind a ve- 2003/158. szám gyületeket (vagy azok oldatát) a hozzájuk adott stabilizálókkal, a porzásgátló anyagokkal vagy festõanyagokkal együtt. Például a harmadfokú tubilkatechollal tartósított sztirolt a 29 02 vtsz. alá kell osztályozni. A 28. Árucsoporthoz tartozó Általános rendelkezésekben a stabilizálók, porzásgátló anyagok és festõanyagok adagolására vonatkozó rendelkezéseket értelemszerûen ebbe az árucsoportba tartozó vegyületekre is alkalmazni kell. A festõanyagra vonatkozó azonos elõírások szerint ezek a vegyületek is tartalmazhatnak hozzáadott szaganyagokat (pl. a 29 03 vtsz. alá tartozó bróm-metán, amelyhez kis mennyiségben klór-piktint adtak). Ebbe az árucsoportba tartoznak ugyanazon szerves vegyületek izomerjeinek keverékei is tekintet nélkül arra, hogy tartalmaznak-e szennyezõdést vagy sem. Ez a rendelkezés csak az olyan vegyületek keverékeire vonatkozik, amelyeknek azonos vegyi funkciója (vagy funkciójuk) van, és amelyek természetes alakjukban együtt fordulnak elõ, vagy ugyanazon vegyi folyamat során együtt keletkeznek. Nem tartoznak ide az aciklikus szénhidrogén izomerek vegyületei (a sztereoizomerek kivételével), tekintet nélkül arra, hogy telítettek-e vagy sem (27. Árucsoport). B) A 29. Árucsoportba nem tartozó elkülönített, egységes, vegyileg meghatározott szerves vegyületek [Az árucsoporthoz tartozó Megjegyzés (2) bekezdése]

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes